stanford-oval/wikipedia huggingface dataset:
עספור
דמויות > דמויות משנה נוספות > עונה ראשונה

סיוון אמויאל - (גלוריה בס): אחותו של מוטי, מצליחה בלימודים אך כמעט מידרדרת לפשע בגלל הצורך בכסף שמשפחתה הענייה אינה מצליחה לספק. מתאהבת באיציק אך הוא מבהיר לה שהקשר לא יגיע לכדי מימוש בשל היותה אחותו של חברו. לאחר מכן, היא מתאהבת בתבור.
ראובן אמויאל - (אורי גבריאל) (עונה ראשונה): אביהם של מוטי וסיוון. עובד כמאבטח. כועס על בחירות חייו של בנו מוטי, ורוכש לו ניכור מתמיד. לאחר ששני ילדיו התרחקו ממנו, ואשתו עזבה אותו, הבין את טעותו, והתפייס עם שני ילדיו. באירוע ההלוויה לאיציק שהתרחש בפרק האחרון לעונה הראשונה, אמר למוטי שאם הוא זה שהיה קבור במקומו של איציק, הוא היה מתאבד במקום.
שולה אמויאל - (רובי פורת-שובל) (עונה ראשונה): אמם של מוטי וסיוון. עקרת בית, מתוארת כאישה נעימה וצנועה. בקביעות מנסה "לרכך" את ראובן, בעיקר בשל יחסו העוין כלפי מוטי, אך כמעט ללא הצלחה. בסוף העונה הראשונה, מציבה לראובן אולטימטום - או שיתפייס עם הילדים - או שהם מתרגשים.
תבור - (אור בן מלך) (עונה ראשונה): תלמיד תיכון הלומד יחד עם סיוון ומחזר אחריה. מבצע שליחויות עבור סרגוסטי.
אביגיל אמבר - (גילת אנקורי) (עונה ראשונה): אמה של שיר, אישה אמידה. לאורך הסדרה חוזרת אליה מחלת הסרטן. נפטרה לאחר אירועי העונה הראשונה.
שלמה - (נתן זהבי): בעל מוסך בו עובד איציק. לקח את איציק אל ביתו כשאיציק היה קטן וברח מהבית, וגידל אותו.
זבולון (זוטא) חג'בי - (נבו קמחי) (אורח בעונה 2): מכר ותיק של הרביעייה, איש מוגבל שכלית שזוכה בפרס הגדול בלוטו.
אמיר - (לואי נופי): ברמן ערבי נוצרי בפאב בשם הדיוואן שהחבורה יושבת בו הרבה איש שיחה אמיתי וחבר שעוזר להם בכל מה שדרוש.
צוף נקדימון - (פיני טבגר): הומוסקסואל צעיר, דתי לשעבר, חולה סופני. מוטי עוזר לו לפתור סכסוך משפחתי וצוף מחזיר לו טובה.
שעיה נקדימון - (אמנון וולף): אחיו החרדי של צוף.
עודד - (קובי מחט): גיסו של עמית, הופך לסמנכ"ל חברת "פלד ביטוחים".
יאיר פלד - (פולי רשף): אביו המנוכר של עמית, מנכ"ל חברת "פלד ביטוחים" מסוכסך עם בנו.
מור - (חנה רטינוב): חברתה הטובה של סיוון, הלומדת איתה יחד בתיכון.
מזל אוחיון - (אנדריאה שוורץ): בעלת פיצוציה, מתאהבת בקצר.
טוני משטוואה - (קובי מאור): עובד בשביל קובי ומשרת אותו. משטוואה - משטרה, והוא נקרא כך מכיוון שיש לו בעיית דיבור, הוא מבטא את האות ר' כ-וו, בדומה לאלמר פאד.
סרגוסטי - (אורן ביין): ארכי-פושע, בכיר בעולם התחתון שקובי לכאורה עובד עבורו. בסוף העונה מתברר שלאורך תקופה ארוכה היה צמח ושימש כלי בידיו של קובי, נהרג בידי קובי כדי שיוכל לברוח מהארץ. באחד מהפרקים מתגלה כי הוא למעשה הומוסקסואל ובמהלך אקט מיני עם גבר קובי "הפתיע" אותו. סבו של מוטי נכנס במפתיע לחדר והלם בו נמרצות עם מחבט על כך שאיים לפגוע במוטי כשעוד היה ילד, וכך הפך לצמח.
דמויות > דמויות משנה נוספות > עונה שנייה

רלי אאוחניה - (מרתה הרמידה): מנהלת מלון בוטיק בספרד. בעבר ניהלה רומן עם מוטי בעת שטיילה בישראל. לה ולמוטי בן משותף - אנריקה, שמוטי לא יודע עליו. מכונה גם אלי אוחנה עקב הדמיון בשמם, מותירה זיכרונות רבים על מוטי. נשואה לחוויאר.
חוויאר רודריגז- (זהר ליבה): בעלה של רלי אאוחניה. שוטר במשטרת ספרד. חושב שיש לו בן מרלי בשם אנריקה אך למעשה הוא לא יודע שהוא בעצם הבן של מוטי האקס של רלי שהכירה מזמן בישראל, בסוף הוא מגלה זאת ועוזב את הבית אך לאחר שיחה עם מוטי הוא משתכנע וחוזר הביתה.
קיקה - (גל גדות): ישראלית בעלת קופי שופ בהולנד. מסבכת את איציק בעסקת סמים. אחותו של דני.
ג'וני - (יוסף סוויד): מטייל ישראלי בדרום אמריקה שפגש את ניוטון במהלך הטיול שלו בפרו עם אורלי. ניוטון מנסה להיות כמוהו ונוהג לצטט אותו לרוב. לאחר שאורלי וניוטון נפרדו ניוטון גילה שג'וני מנהל רומן עם אורלי.
ענהאל - (אור גרוסמן): ישראלית בת עשירים הלנה בספרד בבית המלון של רלי אאוחניה. נכה בכיסא גלגלים. אחותה של תמר. בינה ובין קצר מתנהל מעין רומן שנגמר אחרי זמן כשהיא חוזרת לאקס שלה.
תמר - (דינה סנדרסון): ישראלית בת עשירים הלנה בספרד במלון של רלי אאוחניה. אחותה של ענהאל. בינה ובין ניוטון מתנהל מעין רומן.
ג'ורג' (הרצל טובי) - חבר ב"מאפיה הערבית" שהחבורה מסתבכת איתם.
חסן - (אורי מדריק): חבר נוסף ב"מאפיה הערבית" שהחבורה מסתבכת איתם.
דני - (רועי שגב): ארכאולוג מאגף העתיקות בעיריית ירושלים האחראי על החפירות בחווה של מוטי. אח של קיקה. חולה דיאליזה, מנסה "להתחיל" עם שיר.
סימו - (אלברט אילוז): אביה של ג'ולייט, בעל יקב בצרפת.
אנריקה - (גל מלקוס): הבן של מוטי ורלי. מכנה את מוטי "מסיניו" (נגזר ממסי) לא מודע לקשר של מוטי לחייו.
אוליאל - (אלכס חקון): יהודי צרפתי מיליונר העוסק בסחר בנשק ובעסקאות סמים. אוהב מוצרט ואף מנגן בעצמו, המפעיל של קיקה ואיציק, ובהמשך הסדרה מוכן לשלם כסף רב על מנת לשים ידיו על איציק.
בן - (בועז קונפורטי): סוכן מוסד, עובד ביחד עם איתי.
דודה יונה שמעוני - (אילנית בן-יעקב): אמו הביולוגית של קצר. נפטרה בעונה השנייה. מופיעה בזכרונות של קצר.
תגובת הקהל

הסדרה הגיעה ללמעלה מ-30 מיליון צפיות והזמנות ב-HOT VOD. במאי 2010, דרשה המועצה לשידורי כבלים ושידורי לוויין מ-HOT להעביר את שעת השידור של הסדרה מ-21:30 ל-22:00 ולסווגה לגילאי 18 ומעלה, מאחר ש"קיים חשש סביר שהסדרה מעודדת לכאורה שימוש בסמים".
באוקטובר 2011, התפרסם כי פורמט הסדרה נמכר לחברת הפקה אמריקאית. ביולי 2012 פורסם כי הסדרה נמכרה לשידור ברשת FOX האמריקאית תחת השם "Hard Up".
פסקול

לקראת סיום העונה הראשונה הקליטו חברי החבורה שיר על נעימת הפתיחה של הסדרה, הכלל משפטים ומונחים מתוך חיי הסדרה. השיר נקרא "עולם ורוד".
בעונה השנייה נחשף קשרו של ניוטון לבן אדם בשם ג'וני, אותו פגש בטיול בפרו. ג'וני משפיע על ניוטון והוא מציג בפניו שיר המלווה את עלילת הסדרה.
השיר הולחן על ידי עופר שריקי והוקלט על ידי בית הבובות ונקרא "שירו של ניוטון".
הערות שוליים

↑  סמדר שילוני, "בלי 'עספור' לא היו לנו 'מטומטמת' ו'זגורי": סיפורה של הדרמה היומית שעשתה מהפכה, באתר ynet, 24 באפריל 2021
↑  לי-אור אברבך, ‏מועצת הכבלים: חשש כי "עספור" מעודדת שימוש בסמים, באתר ‏מאקו‏, 5 במאי 2010
↑  ערן בר-און, "עספור" נמכרה להפקה בארצות הברית, באתר ynet, 21 באוקטובר 2011
↑  טל שניידר, ‏"נציע את 'עספור' לרשתות הגדולות ולכבלים בארה"ב", באתר גלובס, 21 בדצמבר 2011
↑  ערן בר-און, הגרסה האמריקנית של "עספור" תשודר ב-FOX, באתר ynet, 26 ביולי 2012
| 0 | 1 | 2 |
| --- | --- | --- |
| הקודם: 2009 - לא הייתה | פרס האקדמיה לטלוויזיה - סדרת הדרמה היומית  2010 - עספור | הבא: 2011 - לא הייתה |
ארבע הדמויות הראשיות בסדרה. מימין לשמאל: מוטי, איציק, קצר וניוטון
טירונות (סדרת טלוויזיה)

| --- | --- |

לוגו הסדרה
 סוגה:  דרמה
 יוצרים:  אורי ברבש ובני ברבש
 בימוי:  אורי ברבש
 שחקנים:  אקי אבני איתן לונדנר שחר בר גולן אזולאי שרון זליקובסקי טבבה אזנה ישי גולן דורי טפר ירון מוטולה אלי פלח יפתח קליין מיכאל קייט
 ארץ מקור:  ישראל
 שפות:  עברית 
 מספר עונות:  3
 מספר פרקים:  27
 תוכנית המשך:  מילואים
 הפקה
 חברת הפקה:  מובי'ט בע"מ הפקות מובי'ט הפקות 2000 בע"מ סינמה פקטורי בע"מ
 מוזיקה:  עדי רנרט
 אורך פרק:  45-60 דקות
 שידור
 רשת שידור:  ערוץ 2 (רשת)   yes קולנוע ישראלי   ערוץ 24 (ש.ח)
 תקופת שידור מקורית:  24 באפריל 1998 – 4 בפברואר 2001
 קישורים חיצוניים
 דף התוכנית ב-IMDb
 
טירונות היא סדרת טלוויזיה ישראלית, אשר שודרה במשך שלוש עונות בין השנים 1998–2001 בערוץ 2 תחת זכיינית השידור רשת. יוצרי הסדרה הם האחים אורי ובני ברבש.
הפקה ושידור

הסדרה עוקבת אחר הדמויות השונות סביב תקופת הטירונות של חיילי חטיבת גבעתי, מפקדים, טירונים ובני משפחותיהם, שביניהן נרקמות עלילות וסיפורים שונים, בחייהם הצבאיים, האזרחיים והאישיים, חברויות, בגידות, קשיים ואהבות, תוך ניסיון להעניק תמונה כללית של החברה הישראלית בכלל והעולם הצבאי הישראלי בפרט. בתוך כך מצליחה לגעת במגוון נושאים ערכיים וחברתיים כמו אלימות במשפחה, יחס לדת ושאלות של אמונה, אתיקה צבאית, התמודדות עם שכול וקונפליקטים בין השירות הצבאי לחיים האישיים.
לצורך יצירת הסדרה נעזרו האחים ברבש בצה"ל שסיפק ציוד והדרכה לצוות הסדרה. סצנות האימונים הצבאיים של הסדרה צולמו בבסיס גבעתי בקציעות במשך כמה שבועות.
אקי אבני לוהק לתפקיד הראשי ללא ניסיון צבאי ולצורך כך עבר סדרת אימונים, ובין היתר הסתייע בהדרכתו של אורן זיני שפיקד באותה עת על פלוגת מסלול בגדוד שקד של חטיבת גבעתי. לתפקידי צוות הסגל והטירונים לוהקו שחקנים שלרובם הייתה זו הופעתם הראשונה, וכמה מהם כמו גולן אזולאי, יפתח קליין וישי גולן הפכו בהמשך למוכרים בזכות הופעתם בסדרה.
זכיינית ערוץ 2 "רשת" השקיעה כ-3 מיליון שקל בהפקת 6 הפרקים הראשונים של הסדרה, ובפרסום הסדרה. היא עלתה לאוויר ב-24 באפריל 1998, ושובצה לרצועת שידור בפריים טיים של יום שישי, בשעה 21:50. הסדרה זכתה לרייטינג גבוה וביקורות חיוביות והוחלט על הפקת עונה שנייה. העונה השנייה עלתה ב-2 ביולי 1999 וכללה 8 פרקים (פרקים 7–14), ששודרו בימי שישי ב-22:00,והפרק הראשון בעונה זו זכה לרייטינג של כ-20%. לראשונה באותה השנה העלתה "רשת" קטעים מהסדרה גם לאתר האינטרנט שלה, שהוקם באותה עת.
בעונה השלישית הופקו 13 פרקים (פרקים 15–27), ששודרו מאוקטובר 2000 ועד 4 בפברואר 2001.
בקיץ 2001 שודרה הסדרה לראשונה בשידור חוזר, בימי ראשון בערב.
את קולות הרקע בפתיח של הסדרה וכן בסיום כל פרק ביצעה הזמרת דנה ברגר.
בשנת 2005 עלתה לשידור סדרת ההמשך של האחים ברבש לסדרה שנקראה "מילואים", שעסקה גם היא במערכת הצבאית ואנשיה.
פרקי הסדרה שודרו בשידורים חוזרים בערוץ Yes קולנוע ישראלי.
בשנת 2020, ערוץ 24 החל לשדר את כלל עונות הסדרה בשידורים חוזרים, וגם החל מה-18 באוקטובר 2023.
פרסים

הסדרה זכתה במספר פרסי מסך הזהב:
הסדרה הדרמטית המקורית של השנה - 1999
פרס השחקן הדרמטי של השנה (אקי אבני) -1999, 2000, 2001
דמויות ושחקנים > מפקדים

סגן עידו (אקי אבני) – מפקד הפלוגה וקצין מצטיין וכריזמטי שמוערך על ידי מפקדיו ופקודיו. מתנהל בקונפליקט בין הקריירה הצבאית לחייו הפרטיים והזוגיות שלו עם רונה שמשתקמת מתאונת דרכים במרכז שיקומי ומרותקת לכיסא גלגלים כתוצאה מהתאונה, ולבסוף הוא ורונה נפרדים והוא מתחיל לקיים רומן עם נויה המד"ר ומתנכל לממן שממונה לסמ"פ שלו.
סא"ל אורי (איתן לונדנר) – מפקד הגדוד.
סג"ם שי (שחר בר) – מפקד מחלקה שלוש.
יוסי פרקש (גולן אזולאי) – סמל המחלקה והדמות הפיקודית הקרובה ביותר אל הטירונים. בעונה השנייה מועמד לקורס קצינים ופועל כדי למנוע את התנגדות מפקדיו לכך. בעונה השנייה (בפרק שבע) מתוודה בפני אברמל'ה כי הוא חרדי לשעבר. בעונה השלישית (בפרק השלישי) לאחר שהוא מודה בפני עידו על מה שהוא עשה להחזרת שני רימוני הרסס שנגנבו על ידי גוליבר המועמדות שלו לקורס הקצינים מבוטלת על ידי עידו. בעונה השלישית (בפרק השישי) מתגלה שהוא מארח בביתו חיילים בודדים מגבעתי, ואברמל'ה מתארח אצלו בחופשת רגילה, וכן שאפשר לראות שאת ביתו הוא עיצב בסגנון צבאי ואת פעמון הדלת הוא הכין בין היתר ממצילה ותג יחידה.
סגן נויה (שרון זליקובסקי) – קצינת המד"ס, שבעונה השלישית (בפרק הראשון) מתמנית למד"ר. מנהלת מערכת יחסית מורכבת עם עידו המ"פ שלבסוף מתפתחת לרומן ביניהם בעונה השלישית לאחר שעידו נפרד מחברתו רונה.
סג"ם ז'ניה (ויקטוריה שוורץ) – קצינת קליעה. מנהלת רומן עם תומר (דבר שבגללו יצא לה שם של "מזרן פלוגתי" לאחר שנודע הדבר באמצע תרגיל) ונכנסת להריון לא מתוכנן ממנו, ובשל כך מתחילים מתחים ביחסיה עם תומר.
סגן אפרת (שרית לארי) (עונות 1–2) – קצינת ת"ש.
סמ"פ רועי ממן (יובל סגל) (עונות 2–3).
מ"כ בשרי (דורון מונפרד) (עונות 2–3).
דמויות ושחקנים > שחקנים אורחים

מרים (גילה אלמגור) (עונה 1, פרקים 2 ו-4) – סבתו האלמנה של תומר מצד אביו יוני שנהרג במלחמת לבנון.
עדי אשכנזי (עונה 1, פרק 3) – פקידה פלוגתית.
יובל סמו (עונה 1, פרק 5) – קמב"ץ.
חנה (גאולה נוני) (עונה 1, פרק 6) – אמו של גוליבר.
אברהם סלקטר (עונה 1, פרק 6) – אביו של גוליבר.
אמנון וולף (עונה 2, פרק 4) – מדריך קרב מגע.
מירב גרובר (עונה 2, פרקים 1, 2, 3, 5, עונה 3, פרקים 3, 4, 6, 13) – חוקרת משטרה.
אושיק לוי (עונה 2, פרקים 2, 3, 5, עונה 3 ,פרק 6) – חוקר משטרה.
רחמים (רענן חפץ) (עונה 1, פרק 6, עונה 2, פרקים 3, 8) – עוזרו של אלימלך.
ד"ר שץ (עפרה ויינגרטן) (עונה 2, פרקים 4, 7) – רופאה במרכז השיקומי בו רונה משתקמת לאחר תאונת הדרכים שעברה.
זאב שמשוני (עונה 2, פרק 4) - חוקר תאונות.
חגית דסברג (עונה 2, פרק 5) - עובדת סוציאלית.
אלה (חוה אורטמן) (עונה 2, פרק 7, עונה 3, פרק 4) - אמה של רונה.
דידוש (יוסי קאנץ) (עונה 2, פרק 7, עונה 3 פרקים 3, 4) - אביה של רונה.
ישראל (גיא קורניצקי) (עונה 1, פרק 4, עונה 3, פרק 6) - אחיו של אברמל'ה ששומר עמו על קשר לאחר נידויו מהמשפחה בשל גיוסו לצבא.
אוהד שחר (עונה 1, פרק 1) – הרב שאחראי על סידורי ברית המילה לבוריס.
רם (יורם חטב) (עונה 3, פרקים 8, 9) – המוהל שמקיים לבוריס את ברית המילה.
עופר רגירר (עונה 3, פרקים 10, 11) - מרכזן.
שחר חסון (עונה 3, פרקים 10, 11) – אחד מארבעת המחבלים בהר חברון שניצל על ידי עידו לאחר שהוא נופל לבור לאחר קרב יריות.
הערות שוליים

1 2  סמדר שילוני, "סירבנו להיות סרטון תדמית של צה"ל": בחזרה ל"טירונות", באתר ynet, 25 ביולי 2020
↑  נינה פוקס, "הייתי הדבר הכי רחוק שיש ממ"פ": אקי אבני חוזר ל"טירונות", באתר ynet, 20 באוקטובר 2018
↑  אביבה קרול, ‏טירונות ב-3 מיליון שקל, באתר גלובס, 2 באפריל 1998
↑  "טירונות" קיץ ברשת, באתר גלובס, 22 ביוני 1999
↑  אביבה קרול, ‏רשת משנה את לוח השידורים בימי ו' עקב צניחת הרייטינג, באתר גלובס, 15 ביולי 1999
↑  אפי לנדאו, ‏"אינטרנט וטלוויזיה אמצעים משלימים" -, באתר גלובס, 29 ביולי 1999
↑  סמדר הירש, ‏רשת ביטחון לקיץ, באתר גלובס, 22 במאי 2001
↑  רותה קופפר, סדרת המשך ל"טירונות" בלוח השידורים של רשת, באתר הארץ, 23 בפברואר 2005
↑  ynet, המנצחת של "מסך הזהב": "לגעת באושר", באתר ynet, 30 באוקטובר 2001
↑  רפי רשף, ‏הרג את אביו - ומבקש ללמד ילדים, באתר ‏מאקו‏, 13 במאי 2019
Starfields

Starfields (בעברית: סטארפילדס) הוא אלבום האולפן התשיעי של הזמרת-יוצרת הסקוטית מגי ריילי. האלבום יצא לאור בשנת 2019, על ידי חברות התקליטים טלמו מיוזיק ואנטר-הלטנג GmbH, שש שנים לאחר יציאת האלבום הקודם שלה. אלבום זה הופץ בהוצאת חברות תקליטים שונות מזו הקודמת.
הסינגל המוביל מתוך האלבום "Where the Rivers Run" יצא לאור ב-27 בספטמבר 2019 במטרה לעזור בקידום שלו.
רקע

בספטמבר 2019, חודשיים לפני יציאת האלבום, הוציאה מגי ריילי את הסינגל המוביל מתוכו, "Where the Rivers Run". לאחר מכן, הוחלט כי היא לא תוציא סינגלים נוספים מתוכו, אך באותה העת הקליטה את "O Little Town of Bethlehem" ו-"The Christmas Song" לכבוד חג המולד שאירע באותה השנה.
הקונספט של האלבום נוצר בהשראת החלל כמו גם כוכבים.
רשימת רצועות

| Starfields> מס' | Starfields> שם | Starfields> משך | Starfields>  | Starfields>  | Starfields>  | Starfields>  | Starfields>  | Starfields>  | Starfields>  |
| --- | --- | --- | --- | --- | --- | --- | --- | --- | --- |
| 1. | Where the Rivers Run  | 3:56 |  |  |  |  |  |  |  |
| 2. | Every Little Thing  | 3:56 |  |  |  |  |  |  |  |
| 3. | Don't Look Back  | 3:45 |  |  |  |  |  |  |  |
| 4. | The Dream Is Over  | 3:44 |  |  |  |  |  |  |  |
| 5. | You Are the One  | 3:05 |  |  |  |  |  |  |  |
| 6. | The Locket  | 3:20 |  |  |  |  |  |  |  |
| 7. | Whisper  | 2:40 |  |  |  |  |  |  |  |
| 8. | Celtic Cowboy  | 3:47 |  |  |  |  |  |  |  |
| 9. | Wild Grow the Berries  | 3:09 |  |  |  |  |  |  |  |
| 10. | I'm With You Now  | 3:48 |  |  |  |  |  |  |  |
| 11. | If I Could Change Your World  | 3:26 |  |  |  |  |  |  |  |
| 12. | Sail Away  | 4:13 |  |  |  |  |  |  |  |
| משך כולל: | משך כולל: | 42:54 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 בנובמבר 2019 | הזרמת מוזיקה • הורדה דיגיטלית | טלמו • אנטר-הלטנג GmbH |  |
הערות שוליים

1 2 3 4 5  Starfields, 2019-11-15, נבדק ב-2023-02-08
1 2  Heaven Sent, 2013-10-14, נבדק ב-2023-02-08
1 2  Where the Rivers Run, 2019-09-27, נבדק ב-2023-02-08
↑  O Little Town of Bethlehem (Christmas at The Vatican) [Live], 2019-10-24, נבדק ב-2023-02-08
↑  The Christmas Song (Merry Christmas to You), 2019-11-29, נבדק ב-2023-02-08
| מגי ריילי |
| --- | --- | --- |
| אלבומי אולפן | Echoes • Midnight Sun • Elena • Starcrossed • Save It for a Rainy Day • Rowan • Looking Back, Moving Forward • Heaven Sent • Starfields • Happy Christmas • Elfinguard |  |
| אלבומי רמיקס | M.R. All the Mixes |  |
| אלבומי אוסף | The Best of Maggie Reilly, There and Back Again • The Best of Maggie Reilly: Past – Present – Future |  |
| סינגלים | "Moonlight Shadow" • "To France" • "Everytime We Touch" |  |
| --- | --- |
בקרת זהויות :  MusicBrainz release group: 6cfbdb5e-d61e-4c80-b750-cec4efb93496
יחסי הממלכה המאוחדת – לוב

| יחסי הממלכה המאוחדת – לוב |
| --- | --- |
הממלכה המאוחדת: לוב


הממלכה המאוחדת: לוב
שטח (בקילומטר רבוע)
243,610: 1,759,540
אוכלוסייה
69,381,250: 7,426,594
תמ"ג (במיליוני דולרים)
3,340,032: 50,492
תמ"ג לנפש (בדולרים)
48,140: 6,799
משטר
מונרכיה חוקתית: ממשלת מעבר

היחסים בין לוב לבריטניה היו בתחילה קרובים וחיוביים לאחר שכוחות הצבא הבריטי סייעו לכוחות המורדים להפיל את משטרו של מועמר קדאפי במלחמת האזרחים בלוב בשנת 2011. גורמים רשמיים בריטים ביקרו בלוב מספר פעמים מאז, כולל שני ביקורים של ראש הממשלה דייוויד קמרון שהתקבל לקול תשואות ההמונים. כוחות הצבא הבריטי מסייעים גם בהכשרת הצבא הלאומי של לוב כחלק משיתופי פעולה רחבים יותר בענייני ביטחון. תנאי הביטחון הידרדרו מאז 2014, אז בריטניה השעתה את הפעולות משגרירותה בטריפולי, למלחמת אזרחים שנייה.
היסטוריה > התקופה הקולוניאלית וממלכת לוב (1943–1969)

לוב הייתה מושבה איטלקית במשך תקופה ארוכה, מתחילת המאה ה-20 עד מלחמת העולם השנייה, כאשר טריפוליטניה וקירנאיקה נכבשו על ידי בריטניה ופזאן כבשה על ידי צרפת. לאחר המלחמה ארגן האו"ם משא ומתן לדה-קולוניזציה של לוב. המשא ומתן היה מוצלח וב-24 בדצמבר 1951 הוקמה ממלכת לוב בהנהגתו של המלך אידריס.
תחת אידריס, לוב קיימה מערכת יחסים קרובה עם בריטניה גם לאחר שיחסיהם עם מדינות ערב אחרות הדרדרו בגלל משבר סואץ ב-1956.
היסטוריה > לוב תחת קדאפי (1969–2011)

היחסים לאחר הפיכתו של מועמר קדאפי ב-1969 היו גרועים ביותר, כשממשלת קדאפי נקטה בעמדה נגד המערב ופיתחה נשק להשמדה המונית. היחסים המעורערים כללו גם עימותים ישירים כמו רצח איבון פלטשר, הפצצת ארצות הברית ב-1986 על לוב והפגיעה בטיסה 103 של פאן אמריקן.
למרות הכישלונות הללו, היחסים החלו להשתפר במהלך שנות ה-90, והגיעו לשיא בדצמבר 2003 כאשר לוב הודיעה כי תנטוש את תוכניות הנשק להשמדה המונית. לאחר מכן נסע ראש ממשלת בריטניה טוני בלייר לטריפולי, נפגש עם קדאפי והכריז על "מערכת יחסים חדשה" בין המדינות.
לאחר מכן, שוטרים מלוב הוכשרו בבריטניה בהליכים באנגלית ובנהלי ביטחון, למשל הליכי משפט פלילי והליכים וטכניקות עצירה וחיפוש.
היסטוריה > לוב תחת קדאפי (1969–2011) > מלחמת האזרחים

אף על פי שהיחסים השתפרו תחת הנהגתם של טוני בלייר וגורדון בראון, הם שוב התדרדרו ב-2011 עם פרוץ מלחמת האזרחים בלוב. ראש ממשלת בריטניה, דייוויד קמרון, גינה את האלימות "המחרידה והבלתי מתקבלת על הדעת" שהופעלה נגד מפגינים, והפגנות נגד קדאפי פרצו בשגרירות לוב בלונדון. בריטניה הקפיאה את נכסי משטר קדאפי במדינה והצטרפה לצרפת בדחיפה להתערבות צבאית נגד כוחות ממשלת לוב. קבוצה בשם "הפילו את העריצים" כבשה את אחוזתו של סייף אל-אסלאם קדאפי בלונדון וקראה למשפחת קדאפי לעזוב את לוב.
לאחר שבועות של שתדלנות מצד בריטניה ובעלות בריתה, ב-17 במרץ 2011 אישרה מועצת הביטחון של האו"ם התערבות צבאית בלוב. יומיים לאחר מכן שיגרו בריטניה וארצות הברית למעלה מ-110 טילי טומהוק לעבר יעדי המשטר לפני ששלחו מטוסי קרב להגן על אזרחים. ממשלת לוב גינתה את ההתערבות כקולוניאליזם על ידי "האויב הצלבני" וטענה כי הפצצות בבריטניה מכוונות לאזרחים.
בריטניה גירשה את שגריר קדאפי במאי וניתקה את קשריה האחרונים עם לוב של קדאפי ב-27 ביולי, על ידי שלילת הכרתה הדיפלומטית במשטר קדאפי והעברתה למועצת המעבר הלאומית. שדרות המשרד הלוביות וכל אנשי השגרירות שנותרו גורשו מהארץ ושגרירותה הושבתה.
משטר קדאפי נותר מתריס גם כשהופצץ על ידי כוחות בריטניה; כאשר פרצו המהומות בבריטניה באוגוסט 2011, סגן שר החוץ של המשטר חאלד קים האיץ בקמרון לפרוש באומרו כי "דייוויד קמרון איבד את כל הלגיטימיות וחייב ללכת", בתגובה לדיבורים של קמרון על קדאפי. ההודעה קראה גם להתערבות צבאית בינלאומית בבריטניה, והטלוויזיה הלובית דיווחה טענות שווא כי הממשלה הבריטית השתמשה בשכירי חרב אירים וסקוטים נגד פורעים.
בעקבות מלחמת האזרחים, פרצה שערורייה בבית הספר לכלכלה של לונדון בגלל קשריו למשטר קדאפי. בעקבות הגילויים מנהל ה-LSE, סר האוורד דייוויס התפטר ב-3 במרץ 2011 כשהוא טוען ל"טעויות שיפוט".
היסטוריה > לוב שלאחר קדאפי (2011-הווה)

בריטניה הכירה רשמית במועצת המעבר הלאומית של המורדים (NTC) כממשלת לוב ביולי 2011, גירשה את הדיפלומטים שנותרו ממשטר קדאפי והזמינה את ה-NTC למנות שגריר ולהשתלט על שגרירות לוב בלונדון, מה שאכן נעשה ב-10 באוגוסט.
בעקבות הדחתו של קדאפי ביקר ראש ממשלת בריטניה, דייוויד קמרון, בלוב עם נשיא צרפת, ניקולא סרקוזי, והתקבל בבנגאזי על ידי קהל אלפים שהתעודד כשהוא פנה אליהם, באומרו "נהדר להיות בלוב החופשית." קמרון התחייב בתמיכה בממשלה החדשה בשיקום תשתיות לוב, ונכסי שלטון קדאפי בשווי מיליארדי דולרים לא הוקפאו ונמסרו ל-NTC.
הדחתו של קדאפי הובילה את המשטרה הבריטית לפתוח מחדש בחקירותיהם ברצח איבון פלטשר והפלת טיסה 103 של פאן אמריקן. ה-NTC הבטיחה לשתף פעולה עם החקירה ובדצמבר 2012 הודיע שגריר לוב בבריטניה כי כל התיקים הנוגעים ללוקרבי ישוחררו. בעקבות זאת בינואר 2013 הגיעה הידיעה לפיה שוטרים סקוטים יבקרו בלוב כדי לערוך את חקירתם.
בינואר 2013 פרסמה ממשלת בריטניה אזהרת מסע המפצירה באזרחים בריטים לעזוב את העיר בנגאזי בשל "איום ספציפי וממשמש על מערביים". ראש ממשלת לוב, עלי זידאן, אמר כי המהלך הוא "הגזמה", אך שהוא יכול להבין את המניעים העומדים מאחורי זה. דייוויד קמרון ביקר שוב בלוב ב-31 בינואר, ונפגש עם זידאן וכן עם נשיא הקונגרס מוחמד מג'אריף. הוא הבטיח שיתוף פעולה נוסף בהכשרת כוחות הביטחון של לוב ואמר כי "העם הבריטי רוצה לעמוד איתך."
בריטניה השעתה את הפעילות משגרירותה בטריפולי ב-2 באוגוסט 2014 עקב עלייה באלימות בעקבות מלחמת האזרחים בעיר. היחסים הדיפלומטיים עם לוב נותרו מאחר שצוות השגרירויות המשיך לעבוד מתוך תוניסיה השכנה. צוות השגרירות צייץ כי הלחימה התפשטה לאזורים הסמוכים לשגרירות ולא היה בטוח לפעול שם, אך הם קיוו לחזור בהקדם. עם זאת המצב התפתח למלחמת אזרחים שנייה מתמשכת.
היסטוריה > לוב שלאחר קדאפי (2011-הווה) > מלחמת האזרחים השנייה

ביולי 2015 הוועדה הנבחרת לענייני חוץ החלה בחקירת התערבות ממשלת בריטניה בלוב, ובעקבותיה התמוטטות ממשלת לוב. יו"ר הוועדה קריספין בלאנט אמר כי "זה התברר כקטסטרופה עבור תושבי לוב. ועכשיו זו בעיה הולכת וגוברת עבורנו, כאשר אויבנו ללא ספק, דאעש, מתחיל לבסס שליטה על אזורי לוב. בנוסף משבר ההגירה - כל אזור בו מתמוטטת רשות המדינה מעלה כמובן בעיות עבורנו בכל העולם."
בשנת 2018 אמר שר משרד החוץ אליסטר ברט, שעסק בענייני לוב משנת 2010 עד 2013:
מיהרנו לבנות יכולת כדי לאפשר לממשלה החדשה לשלוט. אך הכל נעשה בהיעדר הסדר מדיני ששיקף הן את האינטרסים של האליטות הלוחמות והן את שאיפותיה של האוכלוסייה הלובית. היינו צריכים לתעדף את הפוליטיקה על פני בניין המדינה הטכנוקרטי.
ואלרי קרפין

ואלרי גיאורגייביץ' קרפין (ברוסית: Валерий Георгиевич Карпин; נולד ב-2 בפברואר 1969, בנרבה שבאסטוניה) הוא כדורגלן עבר רוסי וכיום מאמן נבחרת רוסיה בכדורגל (מאז 2021).
ביוגרפיה

אבותיו ממשפחה רוסית בשם "קארפ" שהתגוררו בעיירה ליסאקו צפונית לאגם פייפסי. יש לו אזרחות אסטונית, רוסית וספרדית. הוא נשוי בשלישית ויש לו ארבע בנות.
ביוגרפיה > קריירה

קרפין החל לשחק כדורגל בבית הספר לספורט בעיר מגוריו נרבה. לאחר ששיחק במספר קבוצות בחבר המדינות וזכה בשלוש אליפויות רוסיה ובגביע הרוסי במדי ספרטק מוסקבה, עבר לליגה הספרדית ושיחק בריאל סוסיאדד, ולנסיה, סלטה ויגו במדיה זכה בגביע האינטרטוטו.
קרפין שיחק במדי נבחרת רוסיה במונדיאל 1994, יורו 1996 ומונדיאל 2002 ורשם במדיה 17 שערים ב-72 הופעות.
ביוגרפיה > אימון

באפריל 2009 מונה למאמנה של ספרטק מוסקבה, לאחר פיטוריו של מיכאל לאודרופ. קרפין אימן בקבוצה עד מרץ 2014.
באוגוסט 2014 חתם לשנתיים כמאמן מיורקה. ב-10 בפברואר 2015 פוטר מתפקידו.
לקראת עונת 2015/2016 התמנה לתפקיד מאמן טורפדו ארמאוויר, העולה החדשה לליגת המשנה, אך בסיום העונה ירד עמה בחזרה לליגה השלישית ועזב את הקבוצה בהסכמה הדדית.
ב-19 בדצמבר 2017, 10 מחזורים לסיום העונה, התמנה לתפקיד מאמן קבוצת הכדורגל רוסטוב.
ביולי 2021 מונה למאמן נבחרת רוסיה בכדורגל במקומו של סטניסלב צ'רצ'סוב. במרץ 2022 חזר לאמן את רוסטוב במקביל.
ביוגרפיה > תארים

אליפות רוסיה: 1992, 1993, 1994
הגביע הרוסי: 1992
גביע האינטרטוטו: 2000